Bren (fuzuilh-vindrailher)

KinnigBroDoareFuzuilh-vindrailherMont en-droTennata dre amprest gazoùMunisionoù.303 British7,62 × 51 mm NATO7,92 × 57 mm (e Sina e-pad an Eil Brezel-bed).280 British (kentpatromoù)ProduerienArsanailh EnfieldMonotypeInglis (Kanada)Arsanailh Ichapore (India)Lithgow Small Arms Factory (Aostralia)Mare implij1938 - 1992 (Rouantelezh-Unanet)Perzhioù teknikelMas (hep kartouchenn)10,35 kg (Mk I hag Mk II)
8,68 kg (Mk III hag Mk IV)Mas (karget)11,25 kg (Mk I hag Mk II)
9,75 kg (Mk III hag Mk IV)Hirder1.160 mm (Mk I hag Mk II)
1.090 mm (Mk III hag Mk IV)Hirder ar c'hanol635 mmLusk-tennañ500 tenn/mnHed-tenn pleustrek550 mTizh mont e-maez ar boledoù743 m/sEndalc'hKargerioù fiñv 30 pe 100 kartouchennKarger fiñv 20 kartouchennoù evit adstummoù zo er c'halibr 7,62 mmAdstummoùMark I, Mark II, Mark III, Mark IVLezennRummad e Bro-C'hallA
Ar Bren (pe BREN) zo ur fuzuilh-vindrailher breizhveuriat. Deveret eo eus ar ZB-30 tchekoslovak. Implijet e vez abaoe 1937 er British Army ha pevar adstumm nesañ anezhi a zo bet produet. Dont a ra hec'h anv eus an daou lec'h m'eo bet ijinet, BR evit Brno (Tchekoslovakia) hag EN evit Enfield, un arondisamant eus Londrez ma oa staliet ar Royal Small Arms Factory ennañ.

 Istor 
E miz Mae 1935 e tapas ar Rouantelezh-Unanet an aotre da broduiñ an arm tchekoslovak ZBG-34. Kemmoù a voe degaset, evel implij ar c'halibr .303 British e-lec'h ar 7,92 × 57 mm tchek. 280.000 Bren a voe produet gant arsanailh Enfield e-pad an Eil Brezel-bed. Skouerennoù all a voe graet gant ar strollad Monotype, en India vreizhveuriat (arsanailh Ichapore), e Kanada (John Inglis & Co) hag en Aostralia (Lithgow Small Arms Factory). Pourveziet e voe ar Gevredidi, Sina hag an emsavioù Rezistañs en Europa gant fuzuilhoù-mindrailher Bren.

Brudet e oa ar Bren evit bezañ solut ha fiziapl. Produet e voent eus 1938 betek 1958. Goude ar bloavezh-se e voe treuzfurmet lod anezhe evit ar munision 7,62 × 51 mm standart en AFNA. Implijet e voent e brezel Indez-Sina, brezel Korea, brezel an Inizi Maloù pe brezel ar Pleg-mor.

 Adstummoù 
Pevar stumm eus an arm a voe produet (Mark I da Mark IV, a-wechoù berraet e Mk). Disheñvel e oa o hirder ha munudoù all. An daou gentañ anezhe, ar  Mark I hag ar Mark II, a voe roet d'an droadeien. Ar Mark III hag ar Mark IV a oa bet savet evit an harzlammerien. Ar Bren a servijas ivez evel arm a-enep ar c'hirri-nij e-bourzh ar Bren Carrier.

 Gwelet ivez 
 Armoù ar Rezistañs e Breizh

 Daveennoù 
  Martin J. Dougherty, Armes à feu : encyclopédie visuelle, Elcy éditions, 304 p.

Rummad:Fuzuilhoù-mindrailher
Rummad:Armoù an Eil Brezel-bed
Rummad:Armoù ar Rouantelezh-Unanet en Eil Brezel-bed
Rummad:Armoù ar Rouantelezh-Unanet